greek_downloads/Οικονομική Έκθεση AUTOHELLAS Α.Τ.Ε.Ε. (2024,Εξαμηνιαία,Μητρική-Ενοποιημένη)/images/page_30.png
Εξαμηνιαία Οικονομική Έκθεση 30.06.2024 
 
 
 
 
29 
πελάτες» ενώ ο όρος «τιμή συναλλαγής» χρησιμοποιείται σε συγκεκριμένες παραγράφους του ΔΠΧΑ 9 με μία 
έννοια που δεν είναι απαραίτητα συνεπής με τον ορισμό αυτού του όρου στο ΔΠΧΑ 15. 
 
ΔΠΧΑ 10 «Ενοποιημένες οικονομικές καταστάσεις» 
Προσδιορισμός του «εκ των πραγμάτων εντολοδόχου» (de facto agent): Η τροποποίηση αντιμετωπίζει μια 
ασυνέπεια μεταξύ των παραγράφων Β73 και Β74 του ΔΠΧΑ 10, σχετικά με το πώς ένας επενδυτής προσδιορίζει 
εάν ένα άλλο μέρος ενεργεί για λογαριασμό του. Η τροποποίηση εξασφαλίζει ότι η γλώσσα είναι συνεπής και 
στις δύο παραγράφους. 
 
ΔΛΠ 7 «Κατάσταση Ταμειακών Ροών» 
Μέθοδος κόστους: Η τροποποίηση αντικαθιστά τον όρο «μέθοδος κόστους» με τον όρο «στο κόστος» καθώς ο 
όρος δεν ορίζεται πλέον στα ΔΠΧΑ 
 
Ο Όμιλος και η Εταιρεία αξιολογούν τις πιθανές επιπτώσεις από την υιοθέτηση των ανωτέρω τροποποιήσεων στην Ενδιάμεση 
Συνοπτική Εταιρική και Ενοποιημένη Χρηματοοικονομική Πληροφόρηση, οι οποίες αναμένεται να μην είναι σημαντικές. 
 
 
3. 
Σημαντικές λογιστικές εκτιμήσεις και κρίσεις 
 
Η κατάρτιση της ενδιάμεσης συνοπτικής χρηματοοικονομικής πληροφόρησης σύμφωνα με τα ΔΠΧΑ απαιτεί τη χρήση ορισμένων 
σημαντικών λογιστικών εκτιμήσεων και την άσκηση κρίσης από τη Διοίκηση στη διαδικασία εφαρμογής των λογιστικών αρχών. 
Επίσης, απαιτείται η χρήση υπολογισμών και υποθέσεων που επηρεάζουν τα ποσά των περιουσιακών στοιχείων και 
υποχρεώσεων, τη γνωστοποίηση ενδεχόμενων απαιτήσεων και υποχρεώσεων κατά την ημερομηνία της ενδιάμεσης συνοπτικής 
χρηματοοικονομικής πληροφόρησης και τα ποσά εσόδων και εξόδων κατά τη διάρκεια της περιόδου αναφοράς. Παρά το γεγονός 
ότι αυτοί οι υπολογισμοί βασίζονται στην καλύτερη δυνατή γνώση της διοίκησης σε σχέση με τις τρέχουσες συνθήκες και 
δραστηριότητες, τα πραγματικά αποτελέσματα μπορεί τελικά να διαφέρουν από αυτούς τους υπολογισμούς. Οι περιοχές που 
αφορούν περίπλοκες συναλλαγές και εμπεριέχουν μεγάλο βαθμό υποκειμενικότητας ή οι παραδοχές και εκτιμήσεις που είναι 
σημαντικές για ενδιάμεση συνοπτική χρηματοοικονομική πληροφόρηση αναφέρονται παρακάτω. 
 
Οι εκτιμήσεις και οι κρίσεις της διοίκησης επανεξετάζονται διαρκώς και βασίζονται σε ιστορικά δεδομένα και άλλους 
παράγοντες, μεταξύ αυτών και προσδοκίες για μελλοντικά γεγονότα που ενδέχεται να έχουν σημαντικό αντίκτυπο στην οντότητα 
και που κρίνονται εύλογες υπό τις συγκεκριμένες περιστάσεις. 
 
Η παρούσα σημείωση παρέχει μια συνοπτική παρουσίαση των περιοχών που εμπεριέχουν μεγάλο βαθμό υποκειμενικότητας και 
είναι περίπλοκες, καθώς και στοιχεία που είναι πιθανότερο να υποστούν ουσιώδεις προσαρμογές λόγω εκτιμήσεων και 
παραδοχών που αποδείχθηκαν λανθασμένες. 
 
(i) Εκτίμηση του πληρωτέου τρέχοντος φόρου εισοδήματος 
 
Ο Όμιλος υπόκειται σε φορολογία εισοδήματος σε διάφορες χώρες. Υπάρχουν πολλές συναλλαγές και υπολογισμοί για τους 
οποίους ο τελικός προσδιορισμός του φόρου δεν μπορεί να πραγματοποιηθεί με βεβαιότητα κατά τη συνήθη επιχειρηματική 
δραστηριότητα. Ο Όμιλος αναγνωρίζει μια πρόβλεψη για πιθανές περιπτώσεις που μπορεί να προκύψουν στο άμεσο μέλλον με 
βάση την εκτίμηση των πιθανοτήτων για το κατά πόσον θα προκύψουν επιπρόσθετοι φόροι. Εάν το τελικό αποτέλεσμα της 
φορολογικής εκκαθάρισης ή του φορολογικού ελέγχου είναι διαφορετικό από την πρόβλεψη που είχε αρχικά αναγνωρισθεί, η 
διαφορά θα επηρεάσει την πρόβλεψη φόρου εισοδήματος στην περίοδο κατά την οποία θα προκύψει αυτή η διαφορά.  
 
(ii) Εκτιμώμενη απομείωση υπεραξίας 
 
Ο Όμιλος ελέγχει σε ετήσια βάση την υπεραξία για τυχόν απομείωση. Για τις χρήσεις 2023 και 2022, το ανακτήσιμο ποσό των 
μονάδων δημιουργίας ταμειακών ροών (ΜΔΤΡ) προσδιορίστηκε με υπολογισμούς που βασίζονται στην αξία χρήσης οι οποίοι 
απαιτούν τη χρήση παραδοχών. Στους υπολογισμούς χρησιμοποιήθηκαν προβλέψεις ταμειακών ροών βάσει εγκεκριμένων από 
τη διοίκηση προϋπολογισμών που καλύπτουν μια περίοδο πέντε ετών. Οι ταμειακές ροές πέραν της πενταετούς περιόδου 
υπολογίζονται με βάση εκτιμώμενους ρυθμούς ανάπτυξης οι οποίοι συμβαδίζουν με τις προβλέψεις που αφορούν τον κλάδο 
στον οποίο δραστηριοποιείται κάθε ΜΔΤΡ.
<div>
<p>Εξαμηνιαία Οικονομική Έκθεση 30.06.2024</p>
<p>29</p>
<p>πελάτες» ενώ ο όρος «τιμή συναλλαγής» χρησιμοποιείται σε συγκεκριμένες παραγράφους του ΔΠΧΑ 9 με μία</p>
<p>έννοια που δεν είναι απαραίτητα συνεπής με τον ορισμό αυτού του όρου στο ΔΠΧΑ 15.</p>
<p>ΔΠΧΑ 10 «Ενοποιημένες οικονομικές καταστάσεις»</p>
<p>Προσδιορισμός του «εκ των πραγμάτων εντολοδόχου» (de facto agent): Η τροποποίηση αντιμετωπίζει μια</p>
<p>ασυνέπεια μεταξύ των παραγράφων Β73 και Β74 του ΔΠΧΑ 10, σχετικά με το πώς ένας επενδυτής προσδιορίζει</p>
<p>εάν ένα άλλο μέρος ενεργεί για λογαριασμό του. Η τροποποίηση εξασφαλίζει ότι η γλώσσα είναι συνεπής και</p>
<p>στις δύο παραγράφους.</p>
<p>ΔΛΠ 7 «Κατάσταση Ταμειακών Ροών»</p>
<p>Μέθοδος κόστους: Η τροποποίηση αντικαθιστά τον όρο «μέθοδος κόστους» με τον όρο «στο κόστος» καθώς ο</p>
<p>όρος δεν ορίζεται πλέον στα ΔΠΧΑ</p>
<p>Ο Όμιλος και η Εταιρεία αξιολογούν τις πιθανές επιπτώσεις από την υιοθέτηση των ανωτέρω τροποποιήσεων στην Ενδιάμεση</p>
<p>Συνοπτική Εταιρική και Ενοποιημένη Χρηματοοικονομική Πληροφόρηση, οι οποίες αναμένεται να μην είναι σημαντικές.</p>
<p>3.</p>
<p>Σημαντικές λογιστικές εκτιμήσεις και κρίσεις</p>
<p>Η κατάρτιση της ενδιάμεσης συνοπτικής χρηματοοικονομικής πληροφόρησης σύμφωνα με τα ΔΠΧΑ απαιτεί τη χρήση ορισμένων</p>
<p>σημαντικών λογιστικών εκτιμήσεων και την άσκηση κρίσης από τη Διοίκηση στη διαδικασία εφαρμογής των λογιστικών αρχών.</p>
<p>Επίσης, απαιτείται η χρήση υπολογισμών και υποθέσεων που επηρεάζουν τα ποσά των περιουσιακών στοιχείων και</p>
<p>υποχρεώσεων, τη γνωστοποίηση ενδεχόμενων απαιτήσεων και υποχρεώσεων κατά την ημερομηνία της ενδιάμεσης συνοπτικής</p>
<p>χρηματοοικονομικής πληροφόρησης και τα ποσά εσόδων και εξόδων κατά τη διάρκεια της περιόδου αναφοράς. Παρά το γεγονός</p>
<p>ότι αυτοί οι υπολογισμοί βασίζονται στην καλύτερη δυνατή γνώση της διοίκησης σε σχέση με τις τρέχουσες συνθήκες και</p>
<p>δραστηριότητες, τα πραγματικά αποτελέσματα μπορεί τελικά να διαφέρουν από αυτούς τους υπολογισμούς. Οι περιοχές που</p>
<p>αφορούν περίπλοκες συναλλαγές και εμπεριέχουν μεγάλο βαθμό υποκειμενικότητας ή οι παραδοχές και εκτιμήσεις που είναι</p>
<p>σημαντικές για ενδιάμεση συνοπτική χρηματοοικονομική πληροφόρηση αναφέρονται παρακάτω.</p>
<p>Οι εκτιμήσεις και οι κρίσεις της διοίκησης επανεξετάζονται διαρκώς και βασίζονται σε ιστορικά δεδομένα και άλλους</p>
<p>παράγοντες, μεταξύ αυτών και προσδοκίες για μελλοντικά γεγονότα που ενδέχεται να έχουν σημαντικό αντίκτυπο στην οντότητα</p>
<p>και που κρίνονται εύλογες υπό τις συγκεκριμένες περιστάσεις.</p>
<p>Η παρούσα σημείωση παρέχει μια συνοπτική παρουσίαση των περιοχών που εμπεριέχουν μεγάλο βαθμό υποκειμενικότητας και</p>
<p>είναι περίπλοκες, καθώς και στοιχεία που είναι πιθανότερο να υποστούν ουσιώδεις προσαρμογές λόγω εκτιμήσεων και</p>
<p>παραδοχών που αποδείχθηκαν λανθασμένες.</p>
<p>(i) Εκτίμηση του πληρωτέου τρέχοντος φόρου εισοδήματος</p>
<p>Ο Όμιλος υπόκειται σε φορολογία εισοδήματος σε διάφορες χώρες. Υπάρχουν πολλές συναλλαγές και υπολογισμοί για τους</p>
<p>οποίους ο τελικός προσδιορισμός του φόρου δεν μπορεί να πραγματοποιηθεί με βεβαιότητα κατά τη συνήθη επιχειρηματική</p>
<p>δραστηριότητα. Ο Όμιλος αναγνωρίζει μια πρόβλεψη για πιθανές περιπτώσεις που μπορεί να προκύψουν στο άμεσο μέλλον με</p>
<p>βάση την εκτίμηση των πιθανοτήτων για το κατά πόσον θα προκύψουν επιπρόσθετοι φόροι. Εάν το τελικό αποτέλεσμα της</p>
<p>φορολογικής εκκαθάρισης ή του φορολογικού ελέγχου είναι διαφορετικό από την πρόβλεψη που είχε αρχικά αναγνωρισθεί, η</p>
<p>διαφορά θα επηρεάσει την πρόβλεψη φόρου εισοδήματος στην περίοδο κατά την οποία θα προκύψει αυτή η διαφορά.</p>
<p>(ii) Εκτιμώμενη απομείωση υπεραξίας</p>
<p>Ο Όμιλος ελέγχει σε ετήσια βάση την υπεραξία για τυχόν απομείωση. Για τις χρήσεις 2023 και 2022, το ανακτήσιμο ποσό των</p>
<p>μονάδων δημιουργίας ταμειακών ροών (ΜΔΤΡ) προσδιορίστηκε με υπολογισμούς που βασίζονται στην αξία χρήσης οι οποίοι</p>
<p>απαιτούν τη χρήση παραδοχών. Στους υπολογισμούς χρησιμοποιήθηκαν προβλέψεις ταμειακών ροών βάσει εγκεκριμένων από</p>
<p>τη διοίκηση προϋπολογισμών που καλύπτουν μια περίοδο πέντε ετών. Οι ταμειακές ροές πέραν της πενταετούς περιόδου</p>
<p>υπολογίζονται με βάση εκτιμώμενους ρυθμούς ανάπτυξης οι οποίοι συμβαδίζουν με τις προβλέψεις που αφορούν τον κλάδο</p>
<p>στον οποίο δραστηριοποιείται κάθε ΜΔΤΡ.</p>
</div>